REGOLAMENT TAL-KUMMISJONI (KE) Nru 1154/2005
tat-18 ta' Lulju 2005
li jadattat l-kodiċjiet u d-deskrizzjoni ta’ ċerti prodotti li jidhru fl-Anness I għar-Regolament tal-Kunsill (KE) Nru 1784/2003 dwar l-organizzazzjoni komuni tas-suq fiċ-ċereali
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 234/79 tal-5 ta’ Frar 1979 fuq il-proċedura għall-aġġustament tan-nomenklatura tat-Tariffa Doganali Komuni użata għall-prodotti tal-agrikoltura (1), u b'mod partikolari l-Artikolu 2(1) tiegħu,
Billi:
(1)
L-Anness I għar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (2) fiha n-nomenklatura magħquda li qiegħda fis-seħħ bħalissa.
(2)
Skont ir-riżultati tan-negozjati bejn l-Istati Uniti tal-Amerika konklużi fl-1995, ċerti taħlitiet ta' residwi tal-manifattura tal-lamtu mill-qamħirrum u ta' ċerti residwi oħra, partikolarment ir-residwi tat-tgħarbil tal-qamħirrum jew ir-residwi mill-ilma li jingħaddas fih il-qamħirrum li jiġi użat għall-produzzjoni tal-akoħol u ta' prodotti oħrajn li ġejjin mill-lamtu, importati fil-Komunità, kienu ġew eżentati mid-dazju. Ir-Regolament tal-Kunsill (KE) Nru 344/1996 (3) konsegwentement daħħal fin-nomenklatura maqgħquda is-subintestatura 2309 90 20 biex jikklassifika dan il-prodott għalih.
(3)
Minħabba ommissjoni, l-Anness I għar-Regolament tal-Kunsill (KE) Nru 1784/2003 tad-29 ta' Settembru 2003 dwar l-organizzazzjoni komuni tas-suq fiċ-ċereali (4) ma ġiex adatta skont dan. Dan l-adattatment għandu għalhekk isir, b’seħħ mid-data tal-applikazzjoni tar-Regolament (KE) Nru 1784/2003, billi jiddaħħal il-kodiċi NM 2309 90 20 fil-lista tal-prodotti li jidhru fl-Anness I għal dan ir-Regolament.
(4)
Ir-Regolament (KE) Nru 1784/2003 għandu għalhekk jiġi emendat skont dan.
(5)
Il-miżuri pprovduti f'dan ir-Regolament huma konformi mal-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
L-Anness I għar-Regolament (KE) Nru 1784/2003 għandu jinbidel bit-test li jinsab fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
Għandu japplika mill-1 ta' Lulju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 18 ta' Lulju 2005.